|  |
| --- |
|  |
| Pagėgių savivaldybės taryba**sprendimas****dėl SAVIVALDYBĖS bŪSto PARDAVIMO**  |
| 2021 m. gegužės 27 d. Nr. T-111Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, Parduodamų Pagėgių savivaldybės būstų ir pagalbinio ūkio paskirties pastatų sąrašu, patvirtintu Pagėgių savivaldybės tarybos 2015 m. rugpjūčio 9 d. sprendimu Nr. T-156 „Dėl parduodamų Pagėgių savivaldybės būstų ir pagalbinio ūkio paskirties pastatų sąrašo patvirtinimo“, atsižvelgdama į turto vertės nustatymo 2015 m. birželio 9 d. ataskaitą ir G.V. 2021 m. balandžio 12 d. prašymą, Pagėgių savivaldybės taryba n u s p r e n d ž i a:

 1. Parduoti G.V. Pagėgių savivaldybei nuosavybės teise priklausantį 10,80 kv. m ploto būstą, unikalus Nr. *(duomenys neskelbiami*), esantį Palumpių k., Lumpėnų seniūnijoje *(duomenys neskelbiami),* namo statybos metai − 1916, kaina − 100,00 Eur (vienas šimtas eurų).

 2. Įpareigoti Savivaldybės administracijos Turto ir ūkio skyriaus vedėjo pavaduotoją Laimutę Šegždienę, notariškai įgaliotą Savivaldybės administracijos direktoriaus 2020 m. vasario 20 d. įgaliojimu, pasirašyti pirkimo − pardavimo sutartį.

 3. Parduotą butą nurašyti iš Pagėgių savivaldybės administracijos Lumpėnų seniūnijos buhalterinės apskaitos.

 4. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

Savivaldybės meras Vaidas Bendaravičius